open-index/open-wikipedia-markdown huggingface dataset:
Carretiello

Un **carretiello** u **carretillo**, tamién dito **carriola**, **carrucha**, **carruchón**, **carretón** u **brugueta**, ye un carro chicot de man per un regular d'una sola rueda con un calaixo pa colocar carga, incorpora dos varas en a parti posterior disenyau pa estar propulsau per una persona solenca y emplegau pa lo transporte a man de carga en distancias curtas.

O carretiello ye una ferramienta ergonomica pa carriar diferents materials u ferramientas. Ye d'emplego común en obras de construcción, en horticultura y chardinería, asinas como en granchas. Lo prencipio en o que se basa lo suyo funcionamiento ye o d'o ceprén asociau con a posición d'o centro de gravedat enta a base d'o centro de refirme (a rueda), que le atorga una gran eficiencia.

## Notas


## Referencias
Ciclo hidrolochico

Lo **ciclo hidrolochico** u **ciclo de l'augua** ye lo proceso de circulación de l'augua entre los diferents compartimentos que forman la hidrosfera, ye lo que explica como se mueve l'augua en a tierra. Se tracta d'un ciclo biocheoquimico en o cual i hai una intervención minima de reaccions quimicas, perque l'augua nomás se treslada d'uns puestos a atros, u cambia d'estau fisico.

## Se veiga tamién
* Hidrosfera.

## Vinclos externos
Cadiera (desambigación)

O termin **cadiera** (d'o latín *< CATHĒDRA*) puet fer referencia a:

* Una **[[cadiera]]**, un **mueble** tradicional d'as cocinas aragonesas.
* **[[La Cadiera (asociación)|La Cadiera]]**, una **asociación** aragonesista fundada en Zaragoza en 1948.
* **[[La Cadiera (radio)|La Cadiera]]**, un **programa** d'Aragón Radio.

## Se veiga tamién
* Cadiera reyal
Enclusa

Una **enclusa** (d'o latín *< incus*) ye una ferramienta de ferrería. Ye feita d'un bloque macizo de pietra u metal que se fa servir como suporte pa forchar metals como fierro u acero. De normal, o peso d'una enclusa de ferrero oscila entre os 50 y 200&nbsp;kg, habendo enclusas de menos peso, en especial as de choyería, orfebrería y as destinadas a esmolar dallas.

## Notas


## Referencias
Cantons d'Essonne

Lista d'os 21 cantons d'o departamento d'Essonne, por districto:
## Composición actual (dende 2015)
### [[Districto d'Étampes]] (4 cantons - [[subprefectura]] : [[Étampes]])

### [[Districto d'Évry]] (10 cantons - [[prefectura]] : [[Évry-Courcouronnes]])

### [[Districto de Palaiseau]] (12 cantons - subprefectura : [[Palaiseau]])

## Composición dica 2015
### [[Districto d'Étampes]] (6 cantons - [[subprefectura]] : [[Étampes]])

### [[Districto d'Évry]] (17 cantons - [[prefectura]] : [[Évry (Essonne)|Évry]])

### [[Districto de Palaiseau]] (19 cantons - subprefectura : [[Palaiseau]])

## Se veiga tamién
* Districtos d'Essonne
* Lista de comunas d'Essonne
Albin Lermusiaux

**Albin Lermusiaux** naixiu de Noisy-le-Sec, Isla de Francia o 9 d'agosto de 1874 y muerto en Maisons-Laffitte lo 20 de chinero de 1940 1940 estió un atleta y tirador esportivo francés, que compitió en os Chuegos Olimpicos d'Atenas 1896 cualques prebas d'atletismo, y tiro olimpico. O suyo equipo estió o Racing Club de France d'a ciudat de París.

En los Chuegos Olimpicos partecipó en tiro olimpico aconseguindo una puntuación y una posición desnocida encara que s'estima que quedó alredor d'os trece primers. Tamién partecipó en participó en tres prebas d'atletismo; la primera estió los 800 metros lisos y anque ganó la suya serie de clasificación decidió no participar pa reservar fuerzas pa la siguient preba que yeran los 1.500 metros lisos y con final directa sin de series de clasificación. Aconsiguió una tercera posición y medalla de bronce, anque fue en o primer puesto la mayor parte d'a cursa y nomás en os zaguers metros estió superau per Teddy Flack (Australia) y Arthur Blake (Estaus Unius). Finalment estió uno d'os 17 corredors que prencipioron a cursa d'a maratón pero no consiguió terminar a cursa retirando-se aproximadament en o km 32 a falta de 10&nbsp;km pa rematar.

En competicions nacionals cal destacar que fue campión de Francia de campo a traviesa en l'anyo 1895, y de 1.500 m.l. en 1896, tamién aconsiguió os récors d'Europa y de Francia de 1.500, 3.000 metros lisos y la milla.

Anque aconsiguió una sobrebuena vita esportiva en l'atletismo Lermisiaux mientres a suya vita estió muito mas vinculau a o tiro, fue fundador d'a USTC (*Union des Sociétés de Tir de France*) organización precursora de l'actual Federación Francesa de Tiro y tamién miembro d'o comité organizador d'as prebas de tiro en os Chuegos Olimpicos de París en 1900, posteriorment fue directiu d'a Federación Internacional de Tiro Esportivo mientres d'os etapas, 1907-1911 y 1924-1927.

## Filmografía
* *L'histoire du samedi* - *Les Anneaux de la gloire*, capitulo d'o 13 de chulio de 1996, y endrezau por Jean-Luc Miesch y con Denis Charvet interpretando a Lermusiaux.

## Referencias

## Vinclos externos
* 
*  Biografía esportiva en a pachina web d'a Federación Francesa d'Atletismo.
Cantons d'as Landas

Lista d'os 17 cantons d'o departamento d'as Landas, por districto:

## Composición actual (dende 2015)
### [[Districto de Dacs]] (9 cantons - [[subprefectura]]: [[Dacs]])

### [[Districto de Lo Mont]] (8 cantons - [[prefectura]]: [[Lo Mont]])

## Composición dica 2015
### [[Districto de Dacs]] (13 cantons - [[subprefectura]]: [[Dacs]])

### [[Districto de Lo Mont]] (17 cantons - [[prefectura]]: [[Lo Mont]])

## Se veiga tamién
* Districtos d'as Landas.
* Lista de comunas d'as Landas.
Boris Johnson

**Alexander Boris de Pfeffel Johnson** (19 de chunio de 1964 de Nueva York, Estaus Unius) ye un politico britanico, que estió primer ministro d'o Reino Uniu dende lo 24 de chulio de 2019 dica lo 6 de setiembre de 2022.

Se convirtió en una de las figuras prominents a favor d'a salida d'o Reino Uniu d'a Unión Europea (Brexit), que sería la opción trunfadora en o referéndum de 2016.

Johnson ye considerau una figura controvertida en a politica britanica. Os suyos partidarios l'han aponderau como divertiu y entreteniu, con un atractivo que s'extiende dillá d'os votants conservadors tradicionals. Per contra, os suyos criticos l'han acusau de mentira, elitismo, amiguismo y intolerancia. Os comentaristas han descrito lo suyo estilo politico como oportunista, populista u pragmatico.

## Referencias

## Vinclos externos
Sengese

Lo **sengese** ye un cuitiel arrullader d'os Matakam, un pueblo d'o nord-este de Nicheria u d'o nord de Camerún. Ye de forma sinuosa y lo suyo mango gosa estar recubierto de cuer. Tamién puet estar utilizau como moneda de cambio.

## Caracteristicas
La forma d'o sengese ye distintiva respective a los atros cuitiels arrulladers d'a zona, que la suya linia cheneral s'asemella a una "F". L'arma d'os Matakam tien la metat superior d'a fuella roscada en forma de "3" con, en a metat d'a primera curva, una punta curta y punchiguda. Lo punyo ye recubierto a sobén de cuer y l'arma ye dotada de cochals de fixación utilizaus ta enganchar una cadena u una cuerda.

## Bibliografía
*  Barbara Winston Blackmun, *Blades of Beauty and Death: African Art Forged in Metal*, 1990 
*  Werner Fischer, Manfred A. Zirngibl, *African Weapons: Knives, Daggers, Swords, Axes, Throwing Knives*, 1978 
*  Jan Elsen, *De fer et de fierté, Armes blanches d’Afrique noire du Musée Barbier-Mueller*, 5 Continents Editions, Milan, 2003
*  Perrois L, *L'esprit de la forest : terres du Gabon*, 1997
*  Werner F [et al.], *Afrikanische Waffen. Messer, Dolche, Schwerter, Beile, Wurfwaffen*, 1978

## Referencias
Cadiera

:*Iste articlo ye sobre un mueble. Ta atros usos se veiga [[cadiera (desambigación)]].*

Una **cadiera** (d'o latín *< CATHĒDRA*) ye un mueble que gosaba trobar-se tradicionalment en as cocinas y que ye especificament pensau ta estar a o canto d'o fogaril. Por un regular incluyen un respaldo (encara que tamién n'i hai sin iste accesorio) y a vegadas reposabrazos.

Tamién s'emplega a palabra en o neolochismo telecadiera, ta referir-se a la maquina que en o mundo d'o esquí fa que as personas puyen entalto d'a montanya ta dimpués baixar-ne esquiando.

## Ditos y mazadas
**«Os viellos buen trago, buena fumera y buen suenio en a cadiera»*

## Notas


## Referencias
Cantón d'Ouzoum, Gave y Riberas d'o Neez

O **cantón d'Ouzoum, Gave y Riberas d'o Neez** (en francés *canton d'Ouzom, Gave et Rives du Neez*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania. A suya capital ye a comuna de Nai .

## Se veiga tamién
* Cantons d'os Pireneus Atlanticos.
Cantón de Draveil

O **cantón de Draveil** (en francés *canton de Draveil*) ye una división administrativa francesa situada en o departamento d'Essonne, en a rechión d'Isla de Francia.

## Se veiga tamién
* Cantons d'Essonne
Franquismo

Se conoixe per **franquismo** tanto a lo conchunto d'ideolochías y movimientos afíns a la dictadura de Francisco Franco como a dito rechimen politico, surtiu en Espanya dimpués d'a guerra civil de 1936-1939 y que s'alongó dica la muerte natural d'o dictador en 1975, asinas como lo periodo historico que comprende.
Restrenyimiento

O **restrenyimiento** (d'o latín *restringĕre*) ye una condición que consiste en a manca de movimiento regular d'os bodiellos, lo que produce una defecación infrecuent u con esfuerzo, cheneralment de fieces escasas y duras. A frecuencia defecatoria normal varía entre personas, dende un par de vegadas a o día dica tres vegadas a la semana. Puet considerar-se un trestuque seguntes altere u no a calidat de vida.

## Causas
Por un regular ye ocasionau por una alimentación inadecuada (pobra en fibra y augua y a manca d'exercicio fisico). Manimenos tamién puet estar causau por o estrés u un cambio de residencia. Finalment destacar que bels farmacos como a codeina u l'abuso de laxants son a vegadas os responsables d'iste simptoma.

## Midas preventivas
I hai cuantas midas pa mirar d'evitar o restrenyimiento. En primeras s'ha de mantener una dieta rica en fibra, fruita fresca y verduras bullidas y crudas. D'atra man beber augua de forma abundant (1,5L). Amás fer exercicio fisico con regularidat. Finalment nunca no contenir-se cuan s'haiga d'ir ta o escusau.

## Consecuencias
* Dolor abdominal.
* Problemas anals: Hemorroides, crencilla anal.
* Diverticulosi.

## Tractamiento farmacolochico
Os laxants son productos que facilitan o paso y a eliminación d'as feices. Encara que, l'abuso de laxants puet producir restrenyimiento. Siempre, a la hora d'emplegar un laxant s'ha de consultar a o farmaceutico previament.

Existen diferents tipos de laxants, en orden de preferencia de prescripción serían:
* **Incrementadors d'o bolo fecal**: metilcelulosa (Muciplazma®), plantago ovata, bren, cal una buena inchesta de liquidos.
* **Osmoticos**: polietilenglicol (Casenglicol®, Evacuante Lainco®), sals de magnesio (Magnesia Cinfa®, Magnesia San Pellegrino®), lactulosa (EFG, Duphalac®), lactitol (Emportal®, Oponaf®)
* **Estimulants**: bisacodil (DulcoLaxo®), aceite de recino, senosidos (Laxante Salud®, Puntual®, Puntualex®, Pursenid®, X-Prep®)

Ocasionalment se puet requerir l'uso d'un enema de limpieza. Y, rarament y en pacients encamaus, una extracción dichital.

## Referencias

## Vinclos externos

*  O restrenyimiento
1.500 metros lisos en os Chuegos Olimpicos de París 1900

Os **1.500 metros lisos en os Chuegos Olimpicos d'Atenas 1900** estió una cursa que fació parte d'o programa de l'Atletismo en os Chuegos Olimpicos de 1900. Ista cursa ye una cursa en a que s'ha de fer una distancia de 1.500 metros, libres d'obstaclos, o mes rapido posible y se fació en a Selva de Boulogne en una pista de 500 metros de cuerda amán d'o Velodromo de Vincennes.

Estió la segunda aparición de l'evento, que ye una d'as 12 prebas d'atletismo que s'han celebrau en toz los Chuegos Olimpicos de Verano. Garra d'os corredors de 1896 tornó a competir. John Bray d'os Estaus Unius yera lo favorito y lo poseedor d'a millor marca mundial, pero no se notó mientres a cursa. John Cregan, Alexander Grant y George Orton yeran entre los millors corredors en a meya distancia y anque yeran inscritos compitioron en os Chuegos de 1900 en atros eventos, pero no corrioron ista preba. L'evento estió ganau per Charles Bennett qui amás establió un nuevo récord mundial oficioso  y per tanto tamién récord olimpico.

## Medallero

## Formato de competición
O sistema ta disputar a preba fue de final directa, no habió fase de clasificación y nueu d'os inscritos en a preba de seis naciones diferents disputoron a final. Se facioron un total de tres voltas a una pista de 500 metros.

## Desarrollo d'a preba
Faltando beluns d'os millors atletas de meyo fondo, la cursa no tenió muita historia, Benett la lideró dende lo principió dica lo final, aconseguindo realizar una zaguera volta muito rapeda y no dio garra opción a os demás atletas entre los cuals yera John Bray que teneba la millor marca mundial d'ixe anyo.

### Clasificación
* **OR** = Récord olimpico
* **WR** = Récord mundial 

## Referencias

## Vinclos externos
*  Os 1.500 metros lisos en os Chuegos Olimpicos de 1900.
*  Clasificación d'os 1.500 metros lisos seguntes o COI
Hermann Wraschtil

**Hermann Wraschtil** naixiu de lugar desconixiu o 15 de chulio de 1879 y muerto en lugar desconoixiu o 9 de noviembre de 1950, estió un atleta austriaco que compitió en os Chuegos Olimpicos de 1900, en os que participó en dos prebas os 800 y .1500 metros lisos.

En a cursa de 1.500 metros aconsiguió rematar en o seiseno lugar y en a  de 2500 metros cletas remató cinqueno.

Dimpués d'a suya vida esportiva siguió relacionau con o esporte y estió president d'a OLV, l'Asociación Austriaca d'Atletismo mientres os periodos 1920-1938 y 1945-1950. Posteriorment tamién estió president d'o Vienna Cricket and Football-Club.

## Vinclos externos
*  Hermann Wraschtil en os Chuegos Olimpicos.
Christian Christensen

**Christian August Christensen** conoixiu esportivament como **Christian Christensen**, naixiu de Copenaguen, Dinamarca o 6 d'agosto de 1876 y muerto en Søllerød Kommune, Dinamarca o 5 d'aviento de 1956 estió un atleta danés destacau corredor de cursas de gran fondo. Tenió siet récords de Dinamarca entre os que cal destacar os de 50 y 100&nbsp;km, iste zaguer lo tenió mientres mas de 60 anyos. Tamién cal destacar que compitió en os Chuegos Olimpicos de París 1900 en os que participó en dos prebas os 800 y 1.500 metros lisos. O suyo solo club estió o Københavns IF de qui posteriorment fue president mientres dos periodos 1903-1905 y 1916-1918.

En os Chuegos Olimpicos aconsiguió lo cinqueno puesto en os 1.500 metros lisos, preba realizada con final directa y lo suyo tiempo ye desconoixiu, tamién compitió en os 800 metros, en os que plegó en o cinqueno lugar d'a suya serie en a primera ronda (semifinals) y no abanzó enta la final.

Dimpués d'os Chuegos, Christensen y lo suyo amigo tamién atleta y marchador, Theodor Reingaard fundador d'o *Københavns IF*, recorrioron Francia trescruzando os pireneus dica Espanya y a Mediterrania dica Nápols en Italia, dimpués fuoron enta Suiza y Alemanya.

En a suya vida laboral estió tipografo y tenió imprenta propia treballando en diferents puestos.

## Vinclos externos
*   Christian Christensen en os Chuegos Olimpicos.
Arambre de pugas

L**'arambre de pugas** u tamién dito **alambre con punchas** u **alambre punchunuda** ye una mena de filo d'arambre d'acero pa baranas construyiu con cantos esmolaus u punchas disposadas a entrevalos a lo luengo d'os filos. Se fa servir pa construyir baranas de baixo costo y se fa servir dencima d'as parez que rodian as propiedaz. Tamién ye una caracteristica important d'as fortificacions en a guerra de trincheras.

Una persona u un animal que intente pasar a traviés u sobre l'arambre de pugas sufrirá molestias y posiblement lesions. A barana d'arambre de pugas requiere nomás postes, arambre y dispositivos de fixación como gafas. Ye simple de construyir y rapido d'erichir, mesmo per una persona no cualificada.

A primera patent en os Estaus Unius pa l'arambre de pugas s'emitió en 1867 a Lucien B. Smith de Kent, Ohio, a qui se considera l'inventor. Joseph F. Glidden de DeKalb, Illinois, recibió una patent pa l'invención moderna en 1874 dimpués de realizar as suyas propias modificacions a las versions anteriors.

## Referencias
Isla de Pascua

A **Isla de Pascua** (en castellano *Isla de Pascua*, en rapanui *Rapa Nui*) ye una isla d'a Polinesia, en Oceanía amás d'una comuna y provincia chilena, situada 3.515&nbsp;km a lo ueste d'a costa continental d'ixe país.

A isla ye mas famosa per as cuasi 1000 estatuas monumentals existents, clamadas moai, que estioron creyadas per os primers rapanui. En 1995, a UNESCO nombró a la Isla de Pascua Patrimonio d'a Humanidat, con gran parti d'a isla protechida adintro d'o Parque Nacional Rapa Nui.

Os expertos no son d'alcuerdo sobre cuán arriboron per primera vegada a la isla os habitants polinesios d'a isla. Si bien muitos en a comunidat d'investigación citoron evidencia que arriboron arredol de l'anyo 800, os datos convincents presentaus en un estudio de 2007 suchieren que a suya plegada estió mas amanada a l'anyo 1200. Os habitants creyoron una cultura prospera y laboriosa, como lo contrimuestran os numbrosos y grandizos moai de pietra d'a isla y atros artefactos. Manimenos, o desmonte de tierras pa lo cautivo y la introducción d'a rata polinesia levoron a una deforestación gradual. En l'inte d'a plegada d'os europeus en 1722, s'estimaba que a población d'a isla yera de 2.000 a 3.000. As malotías europeas, as expedicions de pilla d'esclaus peruanos en o decenio de 1860 y la emigración enta atras islas como Tahití mermoron encara mas a población, reducindo-la a un minimo de 111 habitants nativos en 1877.

Chile s'anexó a Isla de Pascua en 1888. En 1966, os Rapa Nui obtenioron a ciudadanía chilena. En 2007, a isla obtenió o status constitucional de *territorio especial*. Administrativament perteneix a la Rechión de Valparaíso, constituyindo una solenca comuna d'a Provincia Isla de Pascua. Lo censo chileno de 2017 rechistró 7.750 personas en a isla, d'as cuals 3.512 (45 %) se consideraban rapanui.

A Isla de Pascua ye una d'as islas habitadas mas remotas d'o mundo. A tierra habitada mas amanada (arredol de 50 residents en 2013) ye la isla de Pitcairn, a 2075 kilometros de distancia; a ciudat mas amanada con una población de mas de 500 habitants ye Rikitea, en a isla de Mangareva, a 2606&nbsp;km de distancia.; o puesto continental mas amanau se troba en o centro de Chile, a 3.512&nbsp;km de distancia.

## Referencias

## Vinclos externos
Nintendo Switch Lite

**Nintendo Switch Lite** ye una videoconsola domestica de uitena cheneración desarrollada por Nintendo. Fue lanzada a lo mercau lo 20 de setiembre de 2019 como una versión d'a Nintendo Switch de menor costo. Funciona con a mayoría d'os mesmos chuegos que la Nintendo Switch orichinal tien y viene en cuantas colors. Tien una CPU ARM 4 Cortex-A57 y una memoria de 4 GB LPDDR4 SDRAM, y se'n heba vendiu 13.53 millons d'unidaz dica o 31 d'aviento de 2020.

## Referencias
Videochuego d'acción

Un **videochuego d'acción** ye un chenero de videochuegos que enfatiza os desafíos fisicos, incluyida la coordinación uello-man y lo tiempo de reacción d'o chugador. Lo chenero incluye una gran variedat de subcheneros, como chuegos de luita, beat 'em ups, chuegos de disparos y chuegos de plataformas. Lo campo de batalla multichugador en linea y cualques chuegos d'estratechia en tiempo real tamién se consideran chuegos d'acción.

En un chuego d'acción, o chugador per un regular controla un personache, a ormino en forma de protagonista u avatar. Iste personache-chugador ha de navegar un livel, replegar obchectos, privar obstaclos y luitar contra enemigos con as suyas habilidaz naturals, asinas como con armas y atras ferramientas a la suya disposición. A la fin d'un livel u grupo de livels, o chugador a ormino ha de redotar a un enemigo chefe que ye mas desafiador y, a ormino, un antagonista important en a historia d'o chuego. Os ataques enemigos y los obstaclos agotan a salut y a vida d'o personache d'o chugador, y lo chugador recibe un fin d'o chuego cuan se queda sin vidas.

Alternativament, o chugador plega a la fin d'o chuego en rematar una secuencia de livels pa completar un obchectivo final y veyer os creditos. Manimenos cualques chuegos d'acción, como os primers chuegos d'arcade, son imbatibles y tienen un numero indefiniu de livels; estando l'unico obchectivo d'o chugador arribar lo mas luent posible pa maximizar la suya puntuación.

## Subcheneros
Os subcheneros de videochuegos d'ordinador mas importants baixo lo nombre colectivo de videochuego d'acción son:
* Beat 'em up.
* Videochuego de luita.
* Videochuego de plataformas.
* Videochuego de disparos u tiros.

## Referencias
Beat 'em up

**Beat 'em up** (tamién conoixiu como **brawler**, **beat 'em all** u **belt scroller**) ye un subchenero de videochuegos d'acción que presenta un combate cuerpo a cuerpo entre lo protagonista y una cantidat increyiblement gran d'oponents. Os beat 'em up tradicionals tienen puesto en livels bidimensionals (2D) de desplazamiento, mientres que una serie de chuegos modernos presentan entornos tridimensionals (3D) mas ubiertos con un numero encara mayor d'enemigos. Lo modo de chuego tiende a seguir as convencions d'o chenero arcade, como estar simple d'aprender pero dificil de dominar, y lo sistema de combate tiende a estar mas desarrollau que atros chuegos d'acción de desplazamiento lateral. Lo chuego cooperativo pa dos chugadors y os personaches pa multiples chugadors tamién son partis distintivas d'o chenero. A mayoría d'istos chuegos tienen puesto en entornos urbans y presentan tramas basadas en a luita contra lo crimen y la venganza, encara que cualques chuegos pueden emplegar temas historicos, de ciencia ficción u de fantesía.

Lo primer beat 'em up estió Kung-Fu Master de 1984, que se basó en cintas d'artes marcials de Hong Kong. Nekketsu Koha Kunio-kun de 1986 introdució lo formato de desplazamiento emplegau amplament en chuegos posteriors, a lo mesmo tiempo que popularizó os entornos urbans contemporanios, mientres que la suya versión occidental , Renegade, introdució encara mas temas de venganza de l'inframundo. Dimpués, o chenero experimentó un periodo de gran popularidat entre lo lanzamiento de Double Dragon en 1987, que definió lo modo cooperativo pa dos chugadors y lo formato de desplazamiento contino pa los clasicos beat 'em ups, y Street Fighter II de 1991, que atrayió a los chugadors enta los chuegos de luita d'un contra un. Chuegos como Streets of Rage, Final Fight, Golden Axe y Teenage Mutant Ninja Turtles son atros clasicos surtius d'iste periodo. En zaguerías d'o decenio de 1990, o chenero perdió popularidat con l'aparición d'a tecnolochía de poligonos 3D.

En a decenio de 2000, surtió un subchenero de chuegos que adaptó a formula beat 'em up pa fer servir entornos 3D a gran escala, con franquicias populars que incluyen Devil May Cry., Dynasty Warriors, God of War y Bayonetta. Dende lo decenio de 2010, os beat 'em up tradicionals en 2D han resurtiu, con titols populars como Dungeon Fighter Online, Dragon's Crown y Streets of Rage 4.

## Referencias
Golden Axe

***Golden Axe*** ye un videochuego d'acción de subchenero Beat 'em up lanzau per Sega pa salas de chuegos en 1989, que s'executa en l'hardware de chuegos Sega System 16-B. Makoto Uchida estió lo disenyador prencipal d'o chuego y tamién estió responsable d'a creyación d'Altered Beast de l'anyo anterior. Lo videochuego presenta a los chugadors como un d'os tres guerrers que han de liberar a fantestica tierra de *Yuria* d'o gubierno tiranico de *Death Adder*, qui empunya la Golden Axe ("estral dorada") titular. Lo chuego estió bien recibiu en l'inte d'o lanzamiento, Golden Axe se convirtió mas tardi pa chugar en muitos sistemas domesticos diferents, incluyius Mega Drive y Master System de Sega. L'exito d'o chuego cheneró una franquicia completa que consta de cuantas secuelas y cuantos derivaus.

## Referencias
Pleurotus eryngii

A **seta de cardincha** (***Pleurotus eryngii*** (Quél., 1872)) ye un fongo d'a orden d'os Agaricales y familia Pleurotaceae que ye muit apreciada per o suyo gusto y replegada como birolla.
 
## Referencias

## Vinclos externos
Cyclocybe aegerita

A **seta de chopo** ( (Vizzini, 2014) u ***Agrocybe aegerita***) ye un fongo d'a orden d'os Agaricales y familia Strophariaceae que se cautiva comercialment y ye un ingredient tipico que se troba tanto en a cocina d'o sud d'Europa como en a cocina chinesa.

En l'este d'Asia, se fa servir fresco y rehidratau en cuantos platos, incluyius sopas y estofaus. Tien una tape tovo y un tallo mas duro. No se recomienda replegar especímens d'a naturaleza a resultas d'a dificultat d'identificación.

Antiparte, en Europa se cautiva dende a epoca romana.
 
## Referencias

## Vinclos externos
Clitocybe odora

L**'aniseta** ( (P.Kumm., 1871)) ye un fongo d'a orden d'os Agaricales y familia Tricholomataceae que ye un fongo azul verdosenco que creix amán d'arbols de fuella caduca y coniferas. Se pueden trobar creixendo en chicoz grupos a lo luengo d'o costau d'o radigamen d'os arbols. Iste fongo ye comestible, manimenos cualques expertos en fongos insisten en que han de privar-se os especímens chóvens, ya que pueden trafucar-se con Stropharia aeruginosa que ye verenosa. La olor a anís se debe a la presencia de p-anisaldehído y una chicota cantidat de benzaldehído. Ista olor puede revelar a presencia d'o fongo antis de que s'observe a simpla envista.
 
## Referencias

## Vinclos externos
Cantón d'Escalquens

O **cantón d'Escalquens** (en occitán y en francés *canton d'Escalquens*) ye una división administrativa francesa situada en o departamento de l'Alta Garona, en a rechión d'Occitania, districtos de Tolosa y Muriel.

En fan parte 35 comunas y a suya capital ye a localidat d'Escalquens.

## Se veiga tamién
* Cantons de l'Alta Garona
Corz de Balbastro-Calatayú (1626)

As **Corz de Balbastro-Calatayú** de 1626 estioron as primeras Corz d'o Reino d'Aragón convocadas por o rei Felipe III, dimpués de que su pai Felipe II nunca no las hese convocau. O rey fue acompanyau por o suyo valido, o Conte-Duque d'Olivares, estando virrei Ferrando de Borcha. As corz prencipioron en a ciudat de Balbastro o 23 de chinero de 1626, tresladando-se-ne enta Calatayú o 18 d'abril y rematando astí o 24 de chulio de 1626.

En aviento de 1625 o rei Felipe III convocó as corz d'o Reino d'Aragón, as Corz d'o Reino de Valencia y as Corz Catalanas con a fin de promover a Unión d'Armas y de requerir a os estaus d'a Corona d'Aragón a contribución a un exercito permanent que o rei podese emplegar en parti en qualsiquiera d'os suyos reinos. Isto yera en contra d'os privilechios tradicionals d'o reino, ya que os aragoneses nomás yeran obligaus a ayudar a o rei d'a suya propia pocha si l'ataque se produciba en Aragón. Atrament o rei heba de bosar as tropas proporcionadas por Aragón. O Conte-Duque d'Olivares quereba contar con un exercito permanent, financiau por cadagún d'os estaus d'a corona y que estase a disposición d'o rei, sin que calese contar con l'aprebación d'o reino pa cada uso concreto.

O rei y Olivares arriboron ta Zaragoza o 13 de chinero de 1626 y se'n tresladoron enta Barbastro a semana siguient, a on s'ubrioron as sesions d'as Corz aragonesas. A zaguera vegada que istas corz s'heban reuniu estió en 1592, en o reinau de Felipe I, por lo que i heba muito que exponer, amillorar, y discutir. O rey s'absentó pa inaugurar as Corz Catalanas, y as sesions continoron sin a presencia d'o rei.

As corz pasoron una concordia entre a Reyal Audiencia y o tribunal d'a Inquisición, pa resolver os conflictos de competencia entre os dos. Tamién se reguloron as competencias y sueldos d'os funcionarios d'o reino, s'actualizoron os fueros y s'aumentó a presión fiscal con a fin de financiar un continchent de 2000 soldaus a o servicio d'o rei, muito menos d'o que o rei heba requiesto en primeras. Se tornó a demandar que os oficios y beneficios d'o reino nomás s'atorgaran a personas naturals d'o reino, y que os consellos reyals incluyisen a o menos un representant aragonés.
Pimpinella anisum

A **matafaluga** (***Pimpinella anisum*** (Linnaeus, 1753)) ye una planta d'a orden d'os Apiales y familia Apiaceae que se cautivó per primera vegada en Echipto y Orient Meyo, y se trayió a Europa per la suya valor medicinal. S'ha cautivau en Echipto dende aproximadament 4.000 anyadas.

As cocinas occidentals han utilizau entre muito tiempo la matafaluga pa dar gusto a platos, bebidas y dulces. Lo component de gusto mas potent de l'aceite esencial de matafaluga, l'anetol, se troba tanto en a matafaluga como en una especia no relacionada autoctona d'o norte de China clamada *[[Illicium verum]]* amplament utilizada en platos d'o sud y sud-este d'Asia y d'o este d'Asia . *[[Illicium verum]]* ye considerablement menos costoso de producir y ha desplazau gradualment a *Pimpinella anisum* en os mercaus occidentals. Encara que anteriorment se produciba en grans cantidaz, en 1999 la producción mundial de l'aceite esencial de matafaluga yera de nomás 8 toneladas, en comparanza con as 400 toneladas de *[[Illicium verum]]*.

## Etimolochía
Matafaluga y las suyas parolas chirmanas (matafalúa, batafalúa,...) promanan de l'arabe *al-ḥábbat al-ḥulûwa* ("grano dulce" per o suyo fruito) u d'o latín *bipennula* ("doble plumeta" per as suyas fuellas)

## Se veiga tamién
*Anís, un licor con gusto a simient de matafaluga que se consume en a mes gran part d'os países mediterranios.
 
## Referencias

## Vinclos externos
Corz de Monzón (1289)

As **Corz de Monzón** de 1289 estioron unas Corz Chenerals d'Aragón en as que se fació una important fayena parlamentaria: se promulgoron 35 constitucions u ordinacions que adotoron a la Corona d'estructuras administrativas solidas. Se celebroron en os meses d'octubre y noviembre de 1289, en a ilesia de Santa María de Monzón. Se quereba con ellas definir d'as mugas d'as churisdiccions, a independencia d'os funcionarios en relación a os sinyors, a regulación de l'administración de chusticia y la creyación d'una financiación regular a traviés d'un impuesto común a toz dito "d'o cheneral", por a suya universalidat. Iste impuesto remataría orichinando institucions propias en os Estaus d'a Corona ditas Deputacions d'o Cheneral u Cheneralidaz. Alifonso III d'Aragón se compromete, asinas mesmo, a no deseparar d'a Corona o Reino de Mallorca y a acceptar de modo implicito a institución d'o Consello Reyal.

O rey amenistaba financiación pa os gastos d'a Corona. En prencipiar as sesions d'as Corz Chenerals de Monzón, catalans y mallorquins ufrioron l'aduya economica a o rei pa que podese rematar as suyas guerras contra Castiella y Francia y, con a fin de recuperar-la, creyoron una institución recaptatoria, o impuesto de Cheneralidaz, que sería aplicau en todas as mugas d'os estaus privativos d'a Corona d'Aragón. Ista institución fiscal con o tiempo desarrollaría, en os encargaus de replegar o impuesto, unas competencias que fuoron desarrollando-se en deputacions con cada vegada mas poders, ya no nomás fiscals, sino politicos, as Deputacions d'o Cheneral u Cheneralidaz, que rematoron constituyindo a Cheneralidat d'Aragón, a de Valencia y a de Catalunya.

A monarquía salió fortaleixida d'istas Corz.

## Bibliografía
* Luis González Antón, ''Las Cortes de Aragón'', Zaragoza , Librería General, 1978. Cfr. 2. 3. 2. «Las Cortes Generales de Monzón», págs. 68-69.

## Vinclos externos
*  Actas d'as Corz de Monzón de 1289
Corz de Uesca (1162)

As **Corz de Uesca** de 1162 estioron unas Corz d'o Reino d'Aragón convocadas reinando Peironela I d'Aragón y presididas por o suyo fillo y futuro rei Alifonso II d'Aragón en a ciudat de Uesca.

Sirvioron pa informar a os subditos d'o rei d'Aragón d'as disposicions d'o *princeps* d'Aragón Remón Berenguer IV

## Referencias
Luciobarbus graellsii

O **bárbol** u **barbo de casta** ( (Steindachner, 1866)) ye un peix d'a orden d'os Cypriniformes y familia Cyprinidae que orichinalment yera endemica d'o nord-este d'Espanya, ocurrindo sobretot en o costau mediterranio en as cuencas d'o río Ebro a lo Ter, pero tamién en o costau atlantico d'a cuenca de l'Asón. Arredol de 1998, s'introdució en cualques ríos d'a Toscana (Italia) y agora ye bien establiu en as cuencas d'Albegna, Fiora y Ombrone.

*L. graellsii* ye un omnivoro que s'alimenta sobretot de grans invertebraus acuaticos y algas. Se reproducen dende zaguerías d'a primavera dica l'apocheu d'o verano (dende mayo dica agosto). Migran río alto enta los puestos pa fregar, que se troban en trangos de río mas rapidos y mica fundos, an o fondo ye feito de ragualla y penyas. Ista especie aconsigue a suya madurez sexual a las 4 anyadas d'edat, con una longaria estandard de 15 a 20&nbsp;cm. Ye lonchevo, podendo arribar dica las 16 anyadas d'edat.

L'afiliación a los cheneros Luciobarbus u Barbus sigue estando contravertida y encara no aclarida.
 
## Notas


## Referencias

## Vinclos externos
Belone belone

A **sardineta de pico** ( (Linnaeus, 1761)) ye una especie de peix d'a orden d'os Beloniformes y familia Belonidae que se distribuye per auguas templadas de l'oceano Atlantico, mar Mediterrania, mar Negra y la mar d'o Norte.

A sardineta de pico creix dica una longaria maxima d'uns 90 centimetros y puede pesar dica 1,3&nbsp;kg. Manimenos, gosa remanir en una longaria de 45 a 70 centimetros y rara vegada aconsigue un peso de mas d'un kilogramo.

As sardinetas de pico a vegadas se capturan como captura incidental, sobretot en rez fixas a lo luengo d'a costa en auguas mica fundas. Si se las atrapa con canya, tienden a pegar un blinco difuera de l'augua cuan s'enganchan. A sardineta de pico se mincha bullida, frita, a lo forno, a las esparrillas u zafumada. Tienen uesos d'una color verda inusual (a resultas d'a presencia de biliverdina) lo que desalienta a muitas personas a minchar-las, pero a color verda ye inofensiva.

## Subspecies
* *Belone belone acus* (Risso, 1827).
* *Belone belone belone* (Linnaeus, 1761).
* *Belone belone euxini* (Günther, 1866).
* *Belone belone gracilis* (Lowe, 1839).
 
## Referencias

## Vinclos externos
Corz Chenerals d'Aragón

As **Corz Chenerals d'Aragón** yeran as Corz en as que se convocaba a reunir-se en a mesma ciudat y a la vegada a las Corz d'o Reino d'Aragón, as Corz d'o Prencipau de Catalunya y as Corz d'o Reino de Valencia. A mayoría d'as Corz Chenerals d'Aragón se celebroron en Monzón, u belatra localidat aragonesa en substitución d'ista como Fraga, Zaragoza, Tarazona u Calatayú.

## Desarrollo d'as sesions
En as Corz Chenerals, a unica ceremonia que se feba de conchunta, con l'asistencia de toz os deputaus d'os distintos Estaus d'a Corona d'Aragón, yera o *solio d'apertura*. Os deputaus aragoneses y valencianos se posaban alternadament a la dreita d'o trono, mientres que catalans y mallorquins lo feban alternadament a la ezquierda d'a cadiera a on se posaba o rei.

O protonotario reyal leyeba a proposición reyal, que yera un discurso en o que o rei feba balanz d'a situación d'a Monarquía y d'os aconteiximientos destacaus que heban acayeixiu dende as anteriors Corz, y se remataba con a ragón d'a convocatoria, que gosaba estar demandar diners u soldaus. Dimpués d'o discurso d'o rei, se devantaban l'arcebispe de Zaragoza, y tamién l'arcebispe de Tarragona, que se meteba a la suya dreita, y l'arcebispe de Valencia, que se meteba a la suya ezquierda, como presidents d'os suyos respectives brazos eclesiasticos, pero nomás respondeba l'arcebispe de Zaragoza. Nomás en o caso de que estasen as primeras Corz d'un reinau, se procedeba a la chura d'o rei d'as leis y fueros, y os deputaus a fidelidat a o rei.

Dimpués d'isto prencipiaban os treballos de Corz pa deliberar departidament y apart, isto ye, por territorios y istos por os suyos correspondients brazos (cuatre en Aragón, y tres en Catalunya y Valencia). Mesmo se podeban rematar as Corz particulars trasladando-se-ne ta o territorio d'o suyo reino.

## Lista de Corz Chenerals
As Corz Chenerals d'Aragón fuoron convocadas un total de 16 vegadas entre os anyos 1289 y 1585.

## Se veiga tamién
* Corz d'o Reino d'Aragón
* Corz Catalanas
* Corz d'o Reino de Valencia
* Corz d'Aragón

## Bibliografía
*  Colección de córtes de los antiguos reinos de España. De Capmany y de Montpalau. Academia de la Historia, 1853.
*  Práctica y estilo de celebrar Cortes en el reino de Aragón, principado de Cataluña y reino de Valencia. 1821.
*  Al hilo del tiempo: Controles y poderes de una España imperial. Dámaso de Lario. 2004. ISBN 9788437059211.
*  Crónica de la provincia de Zaragoza. José Fernando González. 1867.
*  La España moderna. Enrique Martínez Ruiz. 1992.
*  Recuerdos y bellezas de España: Aragón. José María Quadrado. 1992. ISBN 9788470902772.

## Vinclos externos
*  Actas d'as Corz d'Aragón dende 1164 dica 1514
Cantón de Puègbonieu

O **cantón de Puègbonieu** (en occitán *canton de Puègbonieu*, en francés *canton de Pechbonnieu*) ye una división administrativa francesa situata en o departamento de l'Alta Garona, en a rechión d'Occitania, districto de Tolosa.

En fan parte 26 comunas y a suya capital ye a localidat de Puègbonieu.

## Se veiga tamién
* Cantons de l'Alta Garona
Corz de Zaragoza (1164)

As **Corz de Zaragoza** de 1164 estioron unas Corz d'o Reino d'Aragón convocadas por o rei Alifonso II d'Aragón en a ciudat de Zaragoza.

En istas Corz o rei Alifonso II, os bispes (estando bispe de Zaragoza por ixas envueltas Pere de Torroja), os nobles y representants de diferents poblacions d'Aragón churan mantener a paz en o reino.

## Asistents
Entre atras autoridaz apareixe en as actas d'istas Corz l'arcebispe de Zaragoza Pere de Torroja.

## Vinclos externos
*  Actas d'as Corz de Zaragoza de 1164
Azúcar Moreno

**Azúcar Moreno** ye un duo musical orichinario d'Extremadura, formata por as chirmanas Antonia "Toñi" y Encarnación "Encarna" Salazar. Representants d'Espanya en Eurovisión 1990 y participants d'o Benidorm Fest 2022. Han vendiu mas de 3 millons de discos y singles dende 1984 en o suyo país, y se facioron famosas en Europa, Estaus Unius y America Latina en a decada de 1990, con alto u baixo 12 millons de discos vendius en tot o mundo.

## Discografía
*1984 "Azúcar Moreno" / "Luna Coqueta"
*1984 "Que Si, Que No" / "No Quiero Que Me Quieras"
*1984 "Canela" / "El Girasol" 
*1986 "Estimúlame" / "Ámame" 
*1988 "Aunque Me Falte El Aire" / "Limón Amargo"
*1988 "Debajo Del Olivo" (Mix In Spain) / "Debajo Del Olivo" (Dub Mix)
*1989 "Aunque Me Falte El Aire" (Lerele Mix) / "Aunque Me Falte El Aire" (Dub Mix)
*1989 "Chica Vaivén" (Express Mix) / "Chica Vaivén" (Dub Mix)
*1989 "Alerta Corazón" (Casablanca Mix) / "Alerta Corazón" (Dub Mix)
*1990 "Bandido" / "Bandido" (Instrumental)
*1990 "Ven Devórame Otra Vez"
*1990 "A Caballo"
*1991 "¡Torero!"
*1991 "Mambo"
*1991 "Tú Quieres Más (Porque Te Amo)"
*1991 "Ahora O Nunca"
*1991 "Lujuria"
*1992 "Moliendo Café"
*1992 "Hazme El Amor"
*1993 "Veneno"
*1993 "Azucarero" (Remix)
*1993 "Mírame" (with Luis Miguel)
*1994 "El Amor" / "Ando Buscando Un Amor"
*1994 "No Será Fácil"
*1994 "Hay Que Saber Perder"
*1996 "Sólo Se Vive Una Vez" (The Caribbean Remixes) / (The Mediterranean Remixes)
*1996 "Esclava De Tu Piel"
*1996 "Hoy Tengo Ganas De Ti"
*1996 "La Cita"
*1997 "Bandolero"
*1997 "Hava Naguila"
*1997 "Muévete Salvaje" / "Bandido"
*1997 "Tápame"
*1998 "Mecachis"
*1998 "No Pretenderás"
*1998 "Olé"
*1998 "Cumbaya" / "Ese Beso"
*1999 "Agua Que No Has De Beber"
*2000 "Amén"
*2000 "Dale Que Dale"
*2000 "Mamma Mia"
*2001 "Ay Amor"
*2002 "Bésame" (Mixes)
*2002 "Volvería A Nacer"
*2002 "Tequila" (Mixes)
*2002 "Divina De La Muerte"
*2003 "Mi Ritmo"
*2003 "Sobreviviré"
*2004 "Se Me Va"
*2004 "Él"
*2006 "Clávame"
*2006 "Bailando Con Lola"
*2007 "20 Años"
*2014 "Punto de Partida"
*2015 "Pegaíto"
*3016 "Debajo Del Olivo [2016 Version]"
*2016 "Agarraita A La Vida"
*2018 "No Me Des Guerra"
*2019 "El Secreto"
*2020 "Pa’ Fuera"
*2020 "Love Is Love"
*2020 "Soy Yo"
*2020 "La Cura"
*2021 "Postureo"

### Discos
*Con La Miel En Los Labios
Partido Regionalista del País Leonés

O **Partido Regionalista del País Leonés** (en aragonés *Partiu Rechionalista d'o País Leyonés* y en leyonés *Partio Regionalista del País Llionés*) ye un partiu político espanyol, de carácter ideolochico rechionalista ubicau en lo "feito diferencial d'a triprovincial Rechión Reino Leyonés" y "a identidat rechional leyonesa" y con sentiu y ambito en o leyonesismo, que esfiende la suya autonomía, por vía constitucional d'a Rechión de l'antigo Reino leyonés, conformada por lo espacio territorial d'as tres provincias leyonesas Salamanca, Zamora y Leyón, que incluye a la diaspora emigratoria leyonesa d'as cuaranta y una Comarcas Naturals, del tot Sa-Za-Le, se invoca baixo lo nombre de País Leyonés, adientro d'a Espanya Nación (y en a estructura d'o Estato espanyol y d'o actual marco constitucional), seguntes a versión d'o líder leyonesista Iglesias Carreño (D. Francisco).

Fue estabiliu o 18 de setiembre de 1980.

## Vinclos externos
*  Pachina web d'o PREPAL
*  Blog d'o PREPAL de Ciudad Rodrigo
*  Pachina de Facebook d'o PREPAL
*  Pachina de Twitter d'o PREPAL
Cantón d'as Vals de l'Ossa y o Lagoin

O **cantón d'as Vals de l'Ossa y o Lagoin** (en francés *Canton des Vallées de l'Ousse et du Lagoin*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania. A suya capital ye a comuna de Pontac.

## Se veiga tamién
* Cantons d'os Pireneus Atlanticos.
Unión del Pueblo Leonés

A **Unión del Pueblo Leonés** (en aragonés *Unión d'o Pueblo Leyonés*) ye un partiu politico espanyol, de carácter ideyolochico rechionalista d'a Rechión de Leyón (de Castiella y Leyón). Esfiende a suya autonomía como o País Leyonés. Estabiliu en 1986 a partir de bels colectivos leyonesistas.

A UPL fue estabilida en 1986 baixo o nombre d**'Unión Leonesista** (*UNLE*, en aragonés *Unión Leyonesista*), una organización politica creyada por un grupo de personas procedents de movimientos leyonesistas y de partius politicos d'ambito estatal como Alianza Popular, a UCD, o PSOE y o PSP, que creyeban que a integración en a comunidat de Castiella y Leyón d'as provincias que heban estau adscritas ta a Rechión de Leyón en a división provincial de 1833 suposaba o fin d'o espacio politico succesor de l'antigo Reino.

## Vinclos externos
*  Pachina web d'a UPL
*  Pachina web d'a UPL de Salamanca
*  Pachina de Facebook d'a UPL
*  Pachina d'Instagram oficial d'a UPL
*  Pachina de Twitter oficial d'a UPL
*  Pachina de Twitter oficial d'a UPL
*  Pachina de Twitter d'a UPL
El Puerto de Santa María

**El Puerto de Santa María** ye una ciudat andaluza, situada en a provincia de Cádiz. A suya población yera de 89.060 habitants en 2021, en una superficie de 159&nbsp;km² y una densidat de población de 560 hab/km².

## Puestos d'intrés
* *Museu de El Puerto de Santa María*.

## Fiestas
* Carnaval.
* Semana Santa.
* Corpus Christi.

## Vinclos externos

## Referencias
Academia Valenciana d'a Luenga

L**'Academia Valenciana d'a Luenga** (en valenciano, *Acadèmia Valenciana de la Llengua*), tamién conoixida per las suyas siglas **AVL**, ye la institución de caracter publico d'a Cheneralidat Valenciana que tien per función determinar y elaborar, si ye lo caso, la normativa lingüistica d'o valenciano. Como tal, ye responsable d'elaborar lo *[[Diccionari normatiu valencià]]*, entre atras fayenas.

Dica nuevas instalacions, ye ubicada en o monesterio de Sant Miguel d'os Reis, siede tamién d'a Biblioteca Valenciana, situau en o barrio valenciano d'Orriols, encara que puet tenir atras siedes territorials u celebrar sesions en cualsequier municipio d'o País Valenciano.

## Referencias
Galoitalico de Sicilia

Los **dialectos galoitalicos de Sicilia**, tamién ditos **dialectos siculo-lombardos**, constituyen una isla lingüistica en l'interior d'a Sicilia central y oriental componita de fablas en as cuals dominan caracteristicas, mes que mes foneticas, tipicas d'a Italia septentrional, perteneixients por tanto a las fablas d'o grupo lingüistico galoitalico, en o cual ye present un substrato galo-celta, difundito en gran part d'a Italia septentrional y historicament perteneixient a la macrorrechión a lo sud d'os Alpes que los romanos clamoron Gallia cisalpina.

## Referencias
Corz de Zaragoza (1300)

As **Corz de Zaragoza** de 1300 estioron unas Corz d'o Reino d'Aragón convocadas por o rei Chaime II d'Aragón en a ciudat de Zaragoza. A convocatoria estió pa o día 8 de setiembre en a capital d'o reino y armaus en previsión d'un posible ataque castellano.

Facioron parti as ciudaz y villas de Tarazona, Chaca, Balbastro, Exeya, Boleya, L'Aínsa, Almudévar, Pertusa, Zuera, Sarinyena, Calatayú, Daroca, Teruel, Borcha, Taust, Fariza, Alquezra, a val d'Echo, a val d'Ansó, Tamarit, Nabal, Berdún, Mont-royo, Mont Albán, Berbegal, Sant Istevan de Litera, a val de Chistau, Sos, Uncastiello, Alcanyiz y a suya tinencia, a val de Tena, Albarracín, Luna, Alagón y a val de Broto.

En istas Corz se planteyan una serie de condicions, que son acceptadas por o rei, pa poder imposar una tasa sobre a sal que aduyase a reducir as deudas.

Se fixa tamién a muga entre Aragón y Catalunya, quedando ista en a Clamor Amarga y estando alavez os territorios de Ribagorza, Sobrarbe y Litera adscritos a o Reino d'Aragón. Asinas o rei Chaime II ordena a toz os suyos oficials y subditos o cumplimiento d'istas disposicions:

Amás se proclaman bels fueros d'aplicación en o Reino d'Aragón.

## Asistents
Entre as autoridaz mencionadas en as actas d'istas Corz se troban o bispe de Tarazona Pero III y o bispe electo de Segorb-Albarracín Antonio Munyoz.

## Vinclos externos
*  Actas d'as Corz de Zaragoza de 1300
Alosa fallax

A **saboca** u **saboga** ( (Lacépède, 1800)) ye un peix d'a orden d'os Clupeiformes y familia Clupeidae que se troba en l'Oceano Atlantico oriental y la Mar Mediterrania y ye un peix que vive en a mar pero migra a l'augua dolza pa fregar. As poblacions d'iste peix han disminuyiu a resultas d'a sobrepesca, a contaminación y a destrucción d'o suyo habitat.
 
## Referencias

## Vinclos externos
Clupea harengus

L**'arengue** u **verdel** ( (Linnaeus, 1758)) ye un peix d'a orden d'os Clupeiformes y familia Clupeidae que ye una d'as especies de peixes mas abundants d'o mundo. Se puede trobar a toz dos costaus de l'Oceano Atlantico, pueden creixer dica 45 centímetros de largo y pesar dica 1,1 kilogramos. Tamién recibe atros nombres populars como **guardia civil**, **sardineta de cabal** u **sardina de cubo**.

L'arengue chugó, y encara lo fa, un paper muit important como birolla basica en Europa y en Nortamerica. A suya pesca en Suecia se remonta a lo sieglo X y en os Países Baixos enta l'anyo 1167. En a edat meya (sieglo XIV) ya s'empecipió a meter-los en tonels de fusta en salmorra y la suya importancia en os Países Baixos estió tal que os habitants d'Amsterdam dicen que la suya ciudat a construyioron sobre raspas d'arengue. En o sieglo XV, os Países Baixos y Francia sinyoron un tractau pa trestallar-se as redoladas de pesca d'iste peix. L'arengue estió la birolla prencipal d'a Cuaresma y se clamaba "l'hordio d'a mar".

En a peninsula Iberica se vende per un regular zafumau y envasau en plastico, fresco, conchelau, en conserva u salau. A suya carne ye muit apreciada, tanto per o suyo gusto como per a suya valor nutricional (ye muit rica en graixas y tien un alto conteniu en acidos grasos omega 3, lo que le converte en un birolla muit cardiosaludable. Amás ye una fuent de proteínas, selenio, fosforo, yodo, vitamina D y cualques vitaminas d'o grupo B -niacina y riboflavina-). Tamién puede trobar-se envasau en potes transparents, conservaus en vinagre muit suau, en chullas enrolladas que rodian brunos dulces y pepinos que son muit populars en o norte d'Europa.

## Subspecies
* *Clupea harengus harengus* (Linnaeus, 1758)
* *Clupea harengus membras* (Linnaeus, 1761)
* *Clupea harengus suworowi* (Rabinerson, 1927)

## Galería d'imáchens

 Imachen:Fischool_without_watermark.jpg| Bandada d'arengues.
 Imachen:Harvesting_herring_with_a_purse_seine.jpg|Pescata d'arengues.
 Imachen:Fisheries_capture_of_Clupea_harengus.png|Captura mundial d'arengue en toneladas notificadas per la FAO, 1950–2010.
 Imachen:Rollmops_01_retouched.jpg| Rollmops.
 Imachen:Zuiderzeemuseum_-_Fischerdorf_-_Geräucherte_Heringe.jpg|Arengues zafumaus.
 Imachen:Heringsfass.JPG|Un tonel u cubo con arengues.
 Imachen:Surströmmingstallrik.JPG| Surströmming.
 Imachen:Selidi_pod_shuboi.jpg| Salad pod shuboi.

 
## Referencias

## Vinclos externos